Държавен вестник, бр. 94, 2008 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  94
Г л а в а  п е т а
ОГРАНИЧЕНИЯ СЛЕД ОСВОБОЖДАВА-
НЕ ОТ ПУБЛИЧНА ДЛЪЖНОСТ
Чл. 21. (1) Лице, заемащо публична длъж-
ност, с изключение на лице по чл. 3, т. 1, 2, 3,
6, 11, 12 и 20, няма право в продължение на
една година от освобождаването му от длъж-
ност да сключва трудови или други договори
с търговските дружества или кооперации, по
отношение на които в последната година от
изпълнението на правомощията или задълже-
нията си по служба е осъществявало действия
по разпореждане, регулиране или контрол или
е сключвало договори с тях, както и да е съд-
ружник, да притежава дялове или акции, да е
управител или член на орган на управление
или контрол на такива търговски дружества
или кооперации.
(2) Ограниченията се прилагат и за търгов-
ските дружества, свързани с дружествата по ал. 1.
Чл. 22. (1) Лице, заемащо публична длъж-
ност, което в последната година от изпълнени-
ето на правомощията или задълженията си по
служба е участвало в провеждането на процеду-
ри за обществени поръчки или в процедури,
свързани с предоставяне на средства от фондо-
ве, принадлежащи на Европейския съюз или
предоставени от Европейския съюз на българ-
ската държава, няма право в продължение на
една година от освобождаването му от длъж-
ност да участва или да представлява физическо
или юридическо лице в такива процедури пред
институцията, в която е заемало длъжността.
(2) Забраната за участие в процедури за об-
ществени поръчки или в процедури, свързани с
предоставяне на средства от фондове, принад-
лежащи на Европейския съюз или предоставе-
ни от Европейския съюз на българската държа-
ва, се прилага и за юридическо лице, в което
лицето по ал. 1 е станало съдружник, притежа-
ва дялове или е управител или член на орган на
управление или контрол след освобождаването
му от длъжност.
Г л а в а  ш е с т а
УСТАНОВЯВАНЕ НА КОНФЛИКТ НА
ИНТЕРЕСИ
Чл. 23. (1) Установяването на конфликт на
интереси се извършва по сигнал, по разпореж-
дане на органа по избора или назначаването
или по инициатива на съответната комисия по
чл. 25, ал. 2.
(2) Установяване на конфликт на интереси
може да поиска и лицето, заемащо публична
длъжност.
Чл. 24. (1) Всеки, който разполага с данни,
че лице, заемащо публична длъжност, е нару-
шило разпоредба на този закон, може да подаде
сигнал за конфликт на интереси.
(2) Всеки, който разполага с данни за нару-
шение на разпоредбите на чл. 21 или 22, може
да подаде сигнал за конфликт на интереси.
(3) Сигналът или искането по чл. 23, ал. 2 се
подава до органа по избора или назначаването
или до съответната комисия.
(4) Сигналът, както и искането за установя-
ване на конфликт на интереси, се подава писме-
но и се регистрира.
Чл. 25. (1 ) Установяването на конфликт на
интереси се извършва въз основа на проверка.
(2) Проверката се извършва за:
1. президента, вицепрезидента, съдиите от
Конституционния съд, народните представи-
тели, министър-председателя, заместник ми-
нистър-председателите, министрите, омбудс-
мана и заместник-омбудсмана, членовете на
Висшия съдебен съвет, включително предсе-
дателите на Върховния касационен съд и на
Върховния административен съд и главния
прокурор, главния инспектор и инспекторите
от Инспектората към Висшия съдебен съвет,
председателя и членовете на Сметната пала-
та, управителя, подуправителите и членовете
на управителния съвет на Българската народ-
на банка, управителя и подуправителя на На-
ционалния осигурителен институт, членовете
на органи, които изцяло или частично се из-
бират от Народното събрание—от комисия на
Народното събрание;
2. заместник-министрите, областните уп-
равители и заместник областните управите-
ли, едноличните органи, техните заместници
и членовете на колегиални органи по чл. 19,
ал. 4 от Закона за администрацията, извън тези
по т. 1—от Главния инспекторат към Минис-
терския съвет;
3. общинските съветници и кметовете—от
комисия на съответния общински съвет;
4. административните ръководители на ор-
ганите на съдебната власт, с изключение на
председателите на Върховния касационен съд
и на Върховния административен съд и глав-
ния прокурор, и за съдиите, прокурорите и сле-
дователите—от комисия на Висшия съдебен
съвет;
5. лицата, заемащи публични длъжности,
извън тези по т. 1—4—от инспекторатите или
от служител към органа, който ги избира или
назначава.
Чл. 26. (1) При проверката за установяване
на конфликт на интереси се изслушва лицето,
заемащо публична длъжност, и се събират до-
казателствата от значение за случая.
(2) Органът, който извършва проверката,
може да изисква допълнителна информация и
документи от проверяваното лице.
(3) Органът, който извършва проверката,
може да изисква информация от държавните и
местните органи, органите на съдебната власт и
други институции. Органите и институциите са
длъжни в 14-дневен срок от получаване на иска-
нето да представят необходимата информация.
(4) Проверката приключва с доклад в двуме-
сечен срок от постъпването на сигнала или ис-
кането.